Απόφαση του Γενικού Δικαστηρίου της 18ης Μαρτίου 2026 – Al Dibs κατά Συμβουλίου
(Υπόθεση T-405/24) 1
(Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Συρία – Δέσμευση κεφαλαίων – Περιορισμοί εισόδου στο έδαφος των κρατών μελών – Κατάλογοι των προσώπων, οντοτήτων και φορέων εις βάρος των οποίων εφαρμόζονται η δέσμευση κεφαλαίων και οικονομικών πόρων και οι περιορισμοί εισόδου στο έδαφος των κρατών μελών – Διατήρηση του ονόματος του προσφεύγοντος στους καταλόγους – Κριτήριο του «εξέχοντος επιχειρηματία που δραστηριοποιείται στη Συρία» – Τεκμήριο περί ύπαρξης σχέσης με το καθεστώς του Μπασάρ αλ Άσαντ – Πτώση του καθεστώτος του Μπασάρ αλ Άσαντ – Υποχρέωση αιτιολογήσεως – Δικαιώματα άμυνας – Δικαίωμα σε δίκαιη δίκη – Δικαίωμα αποτελεσματικής δικαστικής προστασίας – Πλάνη εκτιμήσεως – Αναλογικότητα – Δικαίωμα ιδιοκτησίας – Δικαίωμα στην ιδιωτική ζωή – Προσβολή της υπόληψης)
Γλώσσα διαδικασίας: η βουλγαρική
Διάδικοι
Προσφεύγων: Samer Al Dibs (Βηρυτός, Λίβανος) (εκπρόσωποι: S. Koev και S. Klukovska, δικηγόροι)
Καθού: Συμβούλιο της Ευρωπαϊκής Ένωσης (εκπρόσωποι: M. Di Gaetano, E. Kübler και I. Gurov)
Αντικείμενο
Με την προσφυγή που άσκησε δυνάμει του άρθρου 263 ΣΛΕΕ, ο προσφεύγων ζητεί την ακύρωση:
της απόφασης (ΚΕΠΠΑ) 2024/1510 του Συμβουλίου, της 27ης Μαΐου 2024, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα λόγω της κατάστασης στη Συρία (ΕΕ L, 2024/1510) και του εκτελεστικού κανονισμού (ΕΕ) 2024/1517 του Συμβουλίου, της 27ης Μαΐου 2024, για την εφαρμογή του κανονισμού (ΕΕ) 36/2012 σχετικά με περιοριστικά μέτρα λόγω της κατάστασης στη Συρία (ΕΕ L, 2024/1517),
της εκτελεστικής απόφασης (ΚΕΠΠΑ) 2025/1095 του Συμβουλίου, της 27ης Μαΐου 2025, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα λόγω της κατάστασης στη Συρία (ΕΕ L, 2025/1095) και του εκτελεστικού κανονισμού (ΕΕ) 2025/1094 του Συμβουλίου, της 27ης Μαΐου 2025, για την εφαρμογή του κανονισμού (ΕΕ) 36/2012 σχετικά με περιοριστικά μέτρα λόγω της κατάστασης στη Συρία (ΕΕ L, 2025/1094),
κατά το μέρος που όλες οι ως άνω πράξεις τον αφορούν.
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή.
2)    Καταδικάζει τον Samer Al Dibs στα δικαστικά έξοδα.
____________
1 EE C, C/2024/5831, 7.10.2024.